พิกัด ริมถนนเลียบทางรถไฟ จากถนนเพชรเกษมมุ่งหน้าเข้าหัวหิน เลี้ยวขวาตรงแยกไฟแดงเหมือนเข้าตลาดสด แต่ตรงขึ้นไป หรือเลี้ยวขวาตรงแยกไฟแดง วัดหัวหิน มุ่งหน้าสถานีรถไฟสุดทางเลี้ยวซ้าย ขับไปเรื่อยๆ ร้านอยู่ทางซ้าย

การจอดรถ : เป็นร้านที่ไม่มีที่จอดรถบริการ วันคี่รถจอดฝั่งตรงข้าม วันคู่รถจอดฝั่งเดียว กับร้าน วันนี้ตรงวันคี่จึงต้องไปกลับรถมาจอด ฝั่งตรงข้ามร้าน จอดแนบๆ ขวางหน้าร้านที่ปิดไว้ สักพักมีคนเดินมาเรียก ว่าเจ้าของรถใช่ไหม เดินมานี่เลย ต้องเดินข้ามถนนกลับมาอีก (เรียกแบบกวนๆ) แล้วปากบอกจอดตรงนี้ไม่ได้ ต้องขยับให้ชิดอีกแต่มือหยิบบัตรจอดรถมาเก็บเงินไป 20 บาท (ชิดจนจะติดประตูร้านเขาแล้วนะ!!) รับเงินแล้วเปลี่ยนคำพูดเป็น ผมเห็นกับแบงค์นี้ หรอกนะถึงไม่ต้องย้ายรถอีก

กว่าจะเคลียเรื่องรถเสร็จเข้าร้านมา ไม่ได้สั่งอาหารเองเลย รอสักพักอาหารมาเสิร์ฟ ทานได้ทันที

เมนูที่ลอง
-ขนมจีนน้ำยาไก่ ???????????? ขนมจีนมาเป็นจาน เส้นเล็ก เหนียวนุ่มดี กลิ่นไม่แรง ผักเคียงมี ใบแมงลัก เด็ดให้พร้อมทาน ถั่วฝักยาว ถั่วงอก ผักกาดดอง น้ำยาไก่ใส่มาเป็นชามใบใหญ่ น้ำยาข้นดี กลิ่นหอมถึงเครื่อง รสไม่เค็ม เผ็ดลึก คือ ทานแรกๆ เหมือนไม่เผ็ด สักพักเผ็ดร้อนน่าดู
-แกงเขียวหวานไก่ ???????????????? รสไม่หวาน กลมกล่อม ไม่มันมาก เนื้อไก่ เครื่องใน มะเขือ หั่นชิ้นกำลังทาน ไม่เละเกินไป
-ปีกไก่ยัดไส้ ???????? คิดราคาขายเป็นชิ้น ปีกไก่ไม่มีกระดูก ยัดไส้ไก่กับวุ้นเส้น เนื้อน้อย รสอ่อนๆ ต้องทานกับน้ำจิ้มที่ออกหวานนำ ตัวแป้งทอดกรอบแค่รอบนอก ตรงกลางยังนิ่ม ทานแล้วรู้สึกไม่คุ้ม
-ไก่ทอด ???????????? ทอดมาหนังกรอบ บางชิ้นเนื้อกรอบแข็งด้วย บางชิ้นกรอบยันกระดูก รสเค็มนิดๆ ทานเล่นจะเค็มไปหน่อย ต้องทานกับข้าวลดเค็มลง น้ำจิ้มให้มาน้อยนิด
-ลาบไก่ ???????? รสอ่อนเปรี้ยว อ่อนเผ็ด เหมือนจะจืดไป ไม่ถึงรสลาบเท่าไหร่ น้ำนองๆ ไก่สับละเอียดเชียว

ค่าเสียหายรวม 970 บาท ทานแค่น้ำเปล่านะ แถมเดินกลับมาที่รถโดนเฉี่ยวเป็นรอยยาวเลย ????